als_Latn dik_Latn sag_Latn
04.12.2013
CINEMA PARADISO!
NGA VETON NURKOLLARI
Skenë autobiografike Nr.1
Shkollë. Pranverë, viti 1975. Përhapet thashethëmja se po na dërgojnë për të shikuar film në kinema. Në klasë shpërthen gëzimi. Akoma kujtohet ndjenja e ngazëllimit rrugës për në këtëfarë kultin prej lokacioni që atëherë quhej Kino Bistrica. Brenda ka një erë të çuditshme. Karrige të drurit. Ekran gjigand. Terr. Film me partizanë. Duhet të ketë qenë Sutjeska!
Skenë autobiografike Nr.2
Sërish shkollë. Pasdite. Dikush përmend se një djalosh me cigare kishte ardhë në qytet. Arsyeja mjafton për tu nisur kah një tjetër kult prej vendi në Prizren, që quhet Kino Radnik. Vendi dukej sikur pjesë e ndonjë filmi Uestern – dhe mjaft për çudi, aty shfaqeshin shumë Uesterna. Madje edhe ai filmi që më nguli përgjithmonë në filma. “I Miri, i Keqi dhe i Ligu”. Djali me cigare quhej Kllint Istvud. Pa e harruar të madhin Serxhio Leone, e të tjerët pas tij…
Skenë autobiografike Nr.3
Sërish në Radnik. Më në fund u përvidhëm disi dhe hymë bashkë me një shok. Plot e përplot njerëz. Film që të fut ethet. Akoma dëgjoj zërin e Maks von Sajdou. Dëbuesi i Djallit/Ekzorcisti. Pastaj dikujt i ra të fikët në rreshtin para neve. Mësueses tonë. U qesh me të madhe. Sa të rritur që ndjeheshim.
Skenë autobiografike Nr.4
Prizren, fillimi i 80’ave. Natë e nxehtë verore. Nëpërmjet një dere, hyjmë në një kopsht. Sërish karrige të drurit, por kjo aspak s’të pengon. Aty je me femër. Shansë për përqafim dy orë të gjatë. Në ekran, Kethrin Denyv dhe Dejvid Bouvi. Pitër Mërfi këndon nga prapa hekurave. Filmi nga Toni Skot, që quhet Uria/The Hunger. Film më të bukur me vampirë nuk kanë parë sytë ndonjëherë.
Pastaj vijnë vitet 90’ta, dhe gjithçka shkon keq. Kulmi i Radnikut u shemb, dhe e tërë ndërtesa ngadalë iu dorëzua forcave të natyrës. Bistrica mbylli dyert në vitin 99. Qyteti i Prizrenit, dikur me dy kinema e tri skena, shënoi ngritjen e festivalit të vet të filmit, para rikthimit triumfant sot të kinemasë së vet. Mu me atë lavdin e plotë të vet, dhe në të njëjtën bazë ku dikur qëndronte Kino Radnik.
Nga Kosovo 2.0
-
04.04.2014Lajme
PRIZRENI BËHET PJESË E EFA YOUNG AUDIENCE AWARD
-
17.03.2014Lajme
ZGJATET AFATI I APLIKIMIT NË DOKUFEST
-
07.03.2014Lajme Schools and documentarys
“Shkolla dhe Filmi Dokumentarë” shkon në Vinkovc
-
29.01.2014
I KUJT ËSHTË FLAMURI?
-
PROVIMI
-
PRISHTINA – BELGRADE
unk vec_Latn als_Latn swe_Latn als_Latn swe_Latn als_Latn swe_Latn als_Latn swe_Latn als_Latn als_Latn sag_Latn unk als_Latn eng_Latn unk als_Latn als_Latn unk eng_Latn als_Latn unk unk als_Latn unk slv_Latn unk als_Latn